《奉陪郑中丞自宣州解印，与诸侄宴馀干后溪》
唐代·刘长卿

迹远亲鱼鸟，功成厌鼓鼙。林中阮生集，池上谢公题。

户牖垂藤合，藩篱插槿齐。夕阳山向背，春草水东西。

度雨诸峰出，看花几路迷。何劳问秦汉，更入武陵溪。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。